**อย. พร้อมสนับสนุนและให้คำปรึกษา ชูชาไทยสู่ชาโลก**

อย. พร้อมสนับสนุนผู้ประกอบการชา และให้คำปรึกษาให้สถานที่ผลิตได้มาตรฐาน และขออนุญาตอย่างถูกต้อง นำชาไทยสู่ชาโลก

**เภสัชกรเลิศชาย เลิศวุฒิ รองเลขาธิการคณะกรรมการอาหารและยา** เปิดเผยว่า สำนักงานคณะกรรมการอาหารและยา (อย.) ส่งเสริมการพัฒนาชาไทยสู่ชาโลก โดยเข้าร่วมกิจกรรมให้ความรู้เรื่อง  
การขออนุญาตร่วมกับสำนักงานสาธารณสุขจังหวัดเชียงราย ในงานประชุมเครือข่ายชาและกาแฟ ประจำปี 2566 (Tea & Coffee fest 2023) ณ มหาวิทยาลัยแม่ฟ้าหลวง เมื่อวันที่ 7 กรกฎาคม 2566 ที่ผ่านมา และตามที่กลุ่มผู้พิการทางสายตา sensory intelligence group (SIG) ซึ่งมีความสามารถในการรับรู้รสและกลิ่นได้ดี ได้คิดค้นชาอู่หลง/ชาแดง จากดอยแม่สลอง ออกแบบรสชาติ “ชาสมุนไพรประจำวัน Sence Series” และ  
อยู่ระหว่างขออนุญาตจาก อย. นั้น ขอชี้แจงว่า อย. ส่วนกลาง และ อย. จังหวัด ได้ให้คำปรึกษาแนะนำในการ  
ขออนุญาตเลขสารบบอาหารแล้ว ขณะนี้ ยังไม่พบการขออนุญาต อย. อย่างไรก็ตาม อย.จังหวัดพร้อมรับการยื่น  
คำขอตรวจประเมินสถานที่ผลิตอาหารตามหลักเกณฑ์ GMP กฎหมาย และคำขอรับเลขสารบบประเภทชา  
จากพืช ซึ่งผู้ประกอบการสามารถดำเนินการยื่นขออนุญาตได้ทันที

ปัจจุบัน อย.ได้เพิ่มช่องทางการให้บริการแบบอิเล็กทรอนิกส์ (e - Submission) ทางเว็บไซด์ https://privus.fda.moph.go.th เพื่ออำนวยความสะดวกให้ผู้ประกอบการขออนุญาตทางระบบออนไลน์ได้ ทุกที่ ทุกเวลา และสามารถศึกษาข้อมูลการขออนุญาตทางเว็บไซด์ https://food.fda.moph.go.th/public-information/category/guide-for-applying-for-permission ทั้งนี้ สามารถติดต่อสอบถามข้อมูลเพิ่มเติมเกี่ยวกับการขออนุญาตได้ที่ อย. เบอร์โทร. 0-2590-7320, ​​0-2590-7187 และสำนักงานสาธารณสุขจังหวัด  
ทั่วประเทศ **รองเลขาธิการฯ กล่าวในที่สุด**

**วันที่เผยแพร่ 11 กรกฎาคม 2566 ข่าวแจก 136 / ปีงบประมาณ พ.ศ. 2566**